ddrg/super_eurlex huggingface dataset:
(9)

Japán jogilag kötelező érvényű követelményei így kétszintű struktúrát alkotnak. Az FIEA által az elszámoló szervezetekre vonatkozóan rögzített alapelvek (elsődleges szabályok) magas szintű előírásokat határoznak meg, amelyeket az elszámoló szervezeteknek be kell tartaniuk ahhoz, hogy engedélyt kapjanak elszámolási szolgáltatások nyújtására Japánban. Ezek az elsődleges szabályok alkotják Japánban a jogilag kötelező érvényű követelmények első szintjét. Az elsődleges szabályoknak való megfelelés bizonyítása céljából az elszámoló szervezetnek jóváhagyásra be kell nyújtania belső szabályait és eljárásait a pénzügyi szolgáltatásokkal foglalkozó ügynökség vezetőjének. Az említett belső szabályok és eljárások jelentik Japánban a jogilag kötelező érvényű követelmények második szintjét, amelynek részletes előírásokat kell tartalmaznia arra vonatkozóan, hogy a kérelmező elszámoló szervezet milyen módon teljesítse a szóban forgó magas szintű előírásokat az iránymutatásnak megfelelően. Emellett az elszámoló szervezetek belső szabályai és eljárásai az elsődleges szabályokat kiegészítő rendelkezéseket tartalmaznak. A pénzügyi szolgáltatásokkal foglalkozó ügynökség vezetője általi jóváhagyást követően az említett belső szabályok és eljárások jogilag kötelező érvényűvé válnak az elszámoló szervezet számára. Következésképpen a szóban forgó szabályok szerves részét képezik a Japánban székhellyel rendelkező központi szerződő felek által betartandó jogi és felügyeleti keretrendszernek. Amennyiben az elszámoló szervezet nem tartja be az elsődleges szabályokat vagy belső szabályait és eljárásait, a pénzügyi szolgáltatásokkal foglalkozó ügynökség vezetője hatáskörrel rendelkezik ahhoz, hogy közigazgatási intézkedéseket tegyen az elszámoló szervezettel szemben, beleértve az üzleti tevékenység javítására irányuló utasításokat, illetve az elszámoló szervezet engedélyének részbeni vagy teljes visszavonását.
(2)

Az Arch Timber Protection Ltd. vállalat a 98/8/EK irányelv 8. cikkének megfelelően 2010. április 2-án engedélykérelmet nyújtott be az Egyesült Királysághoz egy propikonazolt, IPBC-t és tebukonazolt tartalmazó faanyagvédő szerként használt biocid termékre (a továbbiakban: vitatott termék). Az Egyesült Királyság 2012. június 7-én engedélyezte a vitatott termék ipari felhasználását, valamint a frissen fűrészelt/kivágott fa és ki nem száradt faanyag ideiglenes védelmére történő kizárólagos felhasználását, előírva, hogy a szóban forgó termékkel kezelt fa felhasználása a Technical Notes for Guidance on Product Evaluation (Termékértékelésre vonatkozó műszaki iránymutatás) című dokumentumban (6) leírt 2. és 3. felhasználási osztályon belül történhet. A termék két csomagból áll, melyek tartalmát össze kell keverni, és fel kell oldani; az alkalmazást ipari létesítményekben, a helyszíni alkalmazási körülmények függvényében merítéssel vagy zárt térben történő szórással végzik. Ezt követően tíz tagállam kölcsönös elismerés révén engedélyezte a vitatott termékeket.
BAT 1.

Az ásványolaj- és gázfinomító létesítmények átfogó környezeti teljesítményének javítása érdekében az elérhető legjobb technika (BAT) olyan környezetirányítási rendszer bevezetésében és működtetésében áll, amely magában foglalja a következőket: i. vezetői elkötelezettség, felsővezetői szinten is; ii. környezeti politika meghatározása a vezetés által, amely magában foglalja a létesítmény folyamatos fejlesztését; iii. a szükséges eljárások, a pénzügyi tervezéssel és fejlesztéssel kapcsolatos célok és feladatok megtervezése és kialakítása; iv. az eljárások megvalósítása, különös tekintettel az alábbiakra: a) szervezeti felépítés és felelősség; b) képzés, tudatosság és kompetencia; c) kommunikáció; d) munkavállalók bevonása; e) dokumentálás; f) hatékony folyamatirányítás; g) karbantartási programok; h) készültség és reagálás vészhelyzet esetén; i) a környezetvédelmi jogszabályoknak való megfelelés biztosítása; v. a teljesítmény ellenőrzése és korrekciós intézkedések megtétele, különös tekintettel a következőkre: a) nyomon követés és mérés (lásd még a nyomon követés általános elveire vonatkozó referenciadokumentumot); b) korrekciós és megelőző jellegű intézkedések; c) nyilvántartások vezetése; d) független (amennyiben megvalósítható) belső és külső ellenőrzések annak megállapítása érdekében, hogy a környezetirányítási rendszer összhangban van-e a tervezett intézkedésekkel, valamint hogy megfelelően vezették-e be és tartják-e fenn; vi. a környezetirányítási rendszernek, valamint folyamatos alkalmasságának, megfelelőségének és hatékonyságának a felső vezetés általi felülvizsgálata; vii. a tisztább technológiák fejlődésének nyomon követése; viii. a létesítmény jövőbeli végső üzemen kívül helyezéséből származó környezeti hatások figyelembevétele az új üzemegység tervezési fázisában, valamint annak teljes élettartama során; ix. ágazati referenciaértékelés rendszeres alkalmazása.
1.

A 2. cikk helyébe a következő szöveg lép: „2. cikk (1) Az 1. cikk nem alkalmazandó a következőkre: a) a kizárólag humanitárius vagy védelmi célokat szolgáló, halált nem okozó katonai felszerelések, illetve belső elnyomás céljára alkalmas felszerelések szolgáltatása, értékesítése vagy transzfere; b) az említett felszerelésekhez kapcsolódó technikai, képzési vagy egyéb segítségnyújtás, személyi állomány rendelkezésre bocsátását is beleértve; c) az említett felszerelésekhez kapcsolódó pénzügyi támogatás. (2) Az 1. cikk nem alkalmazandó a következőkre: a) fegyverek és azokhoz kapcsolódó hadianyagok szolgáltatása, értékesítése vagy transzfere; b) az említett felszerelésekhez kapcsolódó technikai, képzési vagy egyéb segítségnyújtás, személyi állomány rendelkezésre bocsátását is beleértve; c) az említett felszerelésekhez kapcsolódó pénzügyi támogatás, amennyiben azt az 1970 (2011) ENSZ BT-határozat 24. pontja értelmében létrehozott bizottság (a továbbiakban: a bizottság) előzetesen jóváhagyta. (3) Az 1. cikk rendelkezései nem vonatkoznak az Egyesült Nemzetek Szervezete (ENSZ) személyzet, a média képviselői, valamint a humanitárius és a fejlesztési szervezetek munkatársai és az őket kísérő személyzet általi kizárólagos használat céljából átmeneti jelleggel Líbia területére bevitt kézi- és könnyűfegyverek, valamint az azokhoz kapcsolódó hadianyagok szolgáltatására, értékesítésére vagy transzferére, amennyiben ezekről a bizottságot előzetesen értesítették, és a bizottság az értesítéstől számított öt munkanapon belül nem hozott elutasító határozatot. (4) Az 1. cikk rendelkezései nem vonatkoznak a líbiai kormány részére kizárólag biztonsági vagy leszerelési támogatásra szánt, halált nem okozó katonai felszerelések szolgáltatására, értékesítésére vagy transzferére, valamint az említett felszerelésekhez kapcsolódó technikai, képzési vagy pénzügyi segítségnyújtásra. (5) Az 1. cikk rendelkezései nem vonatkoznak az olyan védőruházat – köztük a golyóálló mellények és a katonai sisakok – szolgáltatására, értékesítésére vagy transzferére, amelyet az ENSZ, az Unió vagy annak tagállamai személyzetének tagjai, a média képviselői, valamint a humanitárius és a fejlesztési szervezetek munkatársai és az őket kísérő személyzet kizárólag személyes használatra, átmeneti jelleggel vittek be Líbia területére. (6) Az 1. cikk rendelkezései nem vonatkoznak a kizárólag humanitárius vagy védelmi célokra szánt, halált nem okozó katonai felszerelések szolgáltatására, értékesítésére vagy transzferére, valamint az említett felszerelésekhez kapcsolódó technikai vagy képzési segítségnyújtásra.”
(23)

Honda of the UK Manufacturing Ltd. 470 London Road Slough Berkshire SL3 8QY Egyesült Királyság
(6)

A Szingapúrban engedélyezett központi szerződő felekre vonatkozó jogilag kötelező érvényű követelmények a következők: az értékpapírokra és határidős tőzsdei ügyletekre vonatkozó törvény (Securities and Futures Act – SFA) 289. fejezete, valamint az értékpapírokra és határidős tőzsdei ügyletekre (elszámolási mechanizmusokra) vonatkozó 2013. évi rendeletek (SFA-rendeletek). Az SFA célja a biztonságos és hatékony elszámolási szolgáltatások előmozdítása és a rendszerszintű kockázat csökkentése. Az SFA-rendeletek továbbfejlesztik és végrehajtják az értékpapírokra és határidős tőzsdei ügyletekre vonatkozó törvény előírásait. Az SFA engedélyezési rendszert vezet be valamennyi olyan, rendszerszinten jelentős elszámolási mechanizmus tekintetében, amely központi szerződő félként jár el; ezeket a mechanizmusokat a Szingapúri Monetáris Hatóságnak (Monetary Authority of Singapore – MAS) jóváhagyott elszámolóházként engedélyeznie kell. Más elszámolási mechanizmusokat, többek között tengerentúli központi szerződő feleket az MAS elismert elszámolóházként engedélyez.
(2)

A 98/8/EK irányelv 8. cikkének megfelelően az ISP Cologne Holding GmbH vállalat 2010. december 22-én kérelmet nyújtott be Dániához egy IPBC-t tartalmazó biocid faanyagvédő termék (a továbbiakban: vitatott termék) engedélyezése iránt. Dánia 2011. december 19-én engedélyezte a vitatott terméket a kezelt faanyagnak a Termékértékelésre vonatkozó műszaki iránymutatás (Technical Notes for Guidance on Product Evaluation) című dokumentumban (4) leírt 2. és 3. felhasználási osztálya tekintetében. A termékre vonatkozó engedély különböző alkalmazási módszereket fed le, ezek közé tartozik a foglalkozásszerű felhasználást szolgáló automatizált merítés is. Ezt követően két tagállam kölcsönös elismerés révén engedélyezte a vitatott terméket.
(11)

Először is, ahogyan azt a Bizottság határozata is jelezte, Litvánia vállalta, hogy évente felülvizsgálja a jövedékiadó-csökkentésre jogosult bioüzemanyagok termelési költségeit, valamint a biomassza árának a fosszilis üzemanyagárakhoz képest történő változásait, és szükség esetén kiigazítja a támogatás összegét, hogy elkerülje a túlkompenzációt, és hogy a bioüzemanyag árát a hagyományos üzemanyagok árával azonos szinten tartsa. Litvánia azt is vállalta, hogy éves ellenőrzési jelentést nyújt be a Bizottságnak, amely tartalmazza a bioüzemanyagok termelési költségeire és az üzemanyagok piaci árára vonatkozó összes lényeges információt, ezzel is bizonyítva a túlkompenzáció hiányát. Mindezeket az elemeket a Bizottság a támogatási program értékelése során figyelembe vette, és megállapította, hogy az összeegyeztethető a belső piaccal.
47.

A Korzikára irányuló utasszállítási szolgáltatás erősen szezonális piac. Az utasok számában szezonális csúcsok jellemzik, amelyek a legkevésbé forgalmas időszakok tízszeresét is elérhetik, ez pedig olyan flotta kialakítását követeli meg az üzemeltetőktől, amely képes kielégíteni e csúcsidőszakok igényeit. A forgalom felét július és augusztus adja. Ezen túlmenően egyenlőtlenség van az útvonal irányát illetően is, még a csúcsidőszakokban is: júliusban például a szárazföldről maximális telítettséggel indulnak, míg a visszaúton szinte üresek. Így a hajók átlagos éves utasférőhely-kihasználtsága viszonylag alacsony.
(10)

Az FIH Group az FIH Holdingból és az FIH Erhvervsbankból áll, az utóbbi teljes mértékben tulajdonolt leányvállalataival együtt. Ezek a leányvállalatok a következők: az FIH Partners A/S (amely a vállalati pénzügyek üzletágat foglalja magában), az FIH Kapital Bank A/S („FIH Kapital Bank”) (8), az FIH Realkredit A/S, amely egy jelzáloghitel-intézet, valamint az FIH Leasing és Finans A/S. Az FIH tevékenységei három szegmensből állnak: banki (9), piaci (10) és vállalati pénzügyek üzletág (11).
(2)

Az Európai Unió a következő esetekben alkalmazza az egyezményt a biztosítási szerződésekre: a) amennyiben a szerződés viszontbiztosítási szerződés; b) amennyiben a joghatósági megállapodás a jogvita keletkezését követően jött létre; vagy c) amennyiben az egyezmény 1. cikke (2) bekezdésének sérelme nélkül, a joghatósági megállapodás a biztosítási szerződés megkötésének időpontjában azonos szerződő államban lakóhellyel, székhellyel vagy szokásos tartózkodási hellyel rendelkező biztosítási kötvény jogosult és biztosító között jött létre, és amely a káresemény külföldön történő bekövetkezése esetén is az említett állam bíróságainak joghatóságát köti ki, amennyiben az ilyen megállapodás az említett állam jogával nem ellentétes; vagy d) amennyiben a joghatósági megállapodás olyan biztosítási szerződéssel kapcsolatos, amely a következő, nagykockázatnak minősített kockázatok közül egyre vagy többre vonatkozik: i. minden olyan kár vagy veszteség, amely a következők kereskedelmi célú használatával kapcsolatos veszélyből származik vagy az alábbiakat érinti: a) tengerjáró hajók, part menti vagy nyílt tengeri létesítmények vagy folyami és csatornán használt hajók, tavi hajók; b) légi járművek; c) vasúti gördülőállomány; ii. fuvarozott áru vagy poggyász károsodása vagy azt érintő veszteség, tekintet nélkül a szállítás módjára; iii. olyan felelősség – az utasok testi sérülésének, valamint poggyászuk elvesztésének és kárának kivételével –, amely a következők használatából vagy üzemeltetéséből származik: a) az i. pont a) alpontjában említett tengerjáró hajók, létesítmények vagy hajók; b) légi járművek, amennyiben azon szerződő államnak a joga, amelynek területén a légi járművet lajstromozták, nem tiltja az ilyen kockázatok biztosítását érintő joghatósági megállapodást; c) vasúti gördülőállomány; iv. minden felelősség – az utasok testi sérülésének, valamint poggyászuk elvesztésének és kárának kivételével –, a ii. pont szerinti fuvarozott áruval vagy poggyásszal okozott veszteséggel vagy kárral kapcsolatban; v. az i. pontban említett hajók, létesítmények, légi járművek vagy vasúti gördülőállomány használatával vagy üzemeltetésével kapcsolatos pénzügyi veszteség, különösen fuvar- vagy charterveszteség; vi. az i–v. pontban említett kockázatokkal kapcsolatos kockázatok vagy érdekek; vii. hitelkockázatok és kezesi biztosítási kockázatok abban az esetben, ha a biztosításikötvény-tulajdonos hivatásszerűen ipari vagy kereskedelmi tevékenységet folytat, illetve szellemi szabadfoglalkozású, valamint az ilyen tevékenységhez kapcsolódó kockázatok; viii. minden egyéb olyan kockázat, amelynek esetében a biztosításikötvény-tulajdonos által folytatott üzleti tevékenység a következő kritériumok közül legalább kettőt meghalad: a) 6,2 millió EUR összegű mérlegfőösszeg; b) 12,8 millió EUR összegű nettó forgalom; c) a pénzügyi év során átlagosan 250 alkalmazott.
Rövidítések: Hx = hexa, Hp = hepta, O = okta, P = penta, T = tetra. Hivatkozás: Martin Van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, 93. kötet, 2. szám (2006. október), 223–241. o.
(6)

Mivel az Egyesült Királyság nem jelentette be a Tanácsnak a 2008/615/IB tanácsi határozat (1), a 2008/616/IB tanácsi határozat (2) és a 2009/905/IB tanácsi kerethatározat (3) (a továbbiakban: a prümi határozatok) alkalmazásában való részvételi szándékát, azok alkalmazása az Egyesült Királyság tekintetében 2014. december 1-jétől megszűnik. A prümi határozatoknak az uniós közbiztonság – konkrétabban a bűnüldözés, valamint a bűncselekmények megelőzése, felderítése és nyomozása – szempontjából vett gyakorlati és operatív jelentősége miatt azonban a Tanács a 2014/836/EU határozatával (4) úgy határozott, hogy az Egyesült Királyságnak teljes körű, költség-haszon elemzésre is kiterjedő hatásvizsgálatot kell végeznie az Egyesült Királyság prümi határozatok alkalmazásához való visszatérése előnyeinek és gyakorlati hasznának, továbbá az ehhez szükséges lépéseknek az elemzése céljából, amely vizsgálat eredményeit 2015. szeptember 30-ig közzé kell tenni. Ha a költség-haszon elemzésre is kiterjedő hatásvizsgálat pozitív eredményre jut, az Egyesült Királyság 2015. december 31-ig eldönti, hogy az azt követő négy héten belül a 36. jegyzőkönyv 10. cikkének (5) bekezdésével összhangban bejelenti-e a Tanácsnak a prümi határozatok alkalmazásában való részvételre irányuló szándékát.
A 2013. februári dél-jemeni összecsapások Saleh, az arab-félszigeti al-Kaida csoport (al-Qaeda in the Arabian Peninsula – AQAP) és Ali Salim al-Bayd déli szakadár együttes erőfeszítései nyomán törtek ki, amelyek arra irányultak, hogy a 2013. március 18-án Jemenben tartott nemzeti párbeszédre irányuló konferencia előtt zavargásokat keltsenek. A közelmúltban, 2014 szeptemberétől Saleh mások felhasználásával a központi kormány meggyengítésére, ezzel Jemen destabilizálására törekedett azzal a céllal, hogy kellőképpen instabil helyzetet teremtsen egy államcsínyhez. Az ENSZ szakértői csoportja által 2014 szeptemberében Jemenről készített jelentés szerint Saleh állítólag finanszírozás és politikai támogatás nyújtásával segíti egyes jemeniek erőszakos cselekményeit, továbbá azzal is, hogy biztosítja, hogy a Népi Kongresszus Párt tagjai továbbra is különböző módokon törekedjenek Jemen destabilizálására.
(7)

Válaszukban a japán hatóságok dokumentumokkal igazolták, hogy minőségbiztosítási rendszerük jelenleg már kiterjed minden, korábban nem lefedett folyamatra is. Emellett jogszabálytervezeteket nyújtottak be, és javították létesítményeik minőségét, hogy az „életmentés” és „tűzoltás” kurzusokban hiányzó sztenderdeket is biztosítani tudják.
(6)

Portugália módosított programot nyújtott be a kéknyelv-betegség felszámolására és figyelemmel kísérésére vonatkozóan. Magyarország a veszettség felszámolására vonatkozó módosított programot nyújtott be. Dánia visszavonta a madárinfluenza megfigyelésére, valamint az egyes fertőző szivacsos agyvelőbántalmak megelőzésére és felszámolására irányuló programjaira a 2014-es évre vonatkozóan benyújtott, az uniós pénzügyi hozzájárulásra irányuló kérelmét. Lengyelország a veszettség felszámolására vonatkozó módosított programot nyújtott be.
(41)

A Bizottság minden olyan információt beszerzett és ellenőrzött, amelyet a támogatás, az abból eredő kár és az uniós érdek ideiglenes meghatározása szempontjából szükségesnek tartott. Az alaprendelet 26. cikke szerinti ellenőrző látogatásokra a következő állami hatóságoknál, valamint pénzügyi intézményeknél és vállalatoknál került sor: Kínai kormány — Kínai Kereskedelmi Minisztérium, Peking, Kína Indiai kormány — Kereskedelmi és Ipari Minisztérium, Újdelhi Vietnami kormány — Vietnami Versenyhatóság, Ipari és Kereskedelmi Minisztérium, Hanoi — Pénzügyminisztérium, Hanoi (többek között számos bankban tett ellenőrző látogatásokkal) — Thai Binh-i vámhatóság, Thai Binh város, Thai Binh tartomány Uniós gyártók — Trevira GmbH, Bobingen, Németország — Wellman International Ltd., Kells, Írország — Greenfiber International S.A., Buzau, Románia — Silon s.r.o., Sezimovo Ústí, Cseh Köztársaság Importőrök — Elias Enterprises Limited, Altrincham, Egyesült Királyság Felhasználók — Sandler AG, Schwarzenbach/Saale, Németország Kínai exportáló gyártók — Far Eastern Industries (Shanghai) Ltd, Sanghaj — Jiangsu Huaxicun Co, Huaxi Village, Csiangjin — Jiangsu Xinsu Chemical Fibre Co, Szucsou — Xiamen Xianglu Chemical Fibre Co, Hsziamen — Zhejiang Anshun Pettechs Fibre Co, Fujang Indiai exportáló gyártók — Bombay Dyeing and Manufacturing Co. Ltd., Mumbai — Ganesha Ecosphere Limited, Kanpur — Indo Rama Synthetics Ltd., Nagpur — Reliance Industries Limited, Mumbai — Polyfibre Industries Pvt. Ltd., Mumbai Vietnam exportáló gyártói — Vietnam New Century Polyester Fibre Co Ltd., Halong város — Thai Binh Polyester Staple Fibre Joint Stock Company, Thai Thuy Town, Thai Binh Province and Hop Than Co. Ltd., Thai Binh város, Thai Binh tartomány (a továbbiakban együttesen: Thai Binh csoport).
(b)

Legfeljebb 1 000 darab, USB-adathordozóval kiegészített nyomtatott brosúrákat tartalmazó „tájékoztató csomag” összeállítása, megtervezése, kinyomtatása és terjesztése olyan államok bevonása érdekében, amelyek még nem írták alá a kódexet; e csomag az aláíró államok kötelezettségeit is ismerteti. A kódexről minden szükséges információt bemutató, illetve a kapcsolattartók adatait tartalmazó brosúra online is elérhető lesz. A „tájékoztató csomag” a 2.1.2.a. pontban ismertetett szórólapot is tartalmazza.
(2)

A vállalatirányítási kérdések és etikai szabályok közismertsége az elmúlt évek során erősödött. Az SSM létrehozása után az irányítási kérdések nagyobb jelentőséget nyertek az EKB számára. A közismertség és ellenőrzés magasabb szintje megköveteli az EKB-tól, hogy kifinomult etikai szabályokat vezessen be és azokat szigorúan be is tartsa az EKB integritásának védelme és a hírnévkockázat kiküszöbölése érdekében.
(25)

A Bizottság előzetes álláspontja szerint a vitatott intézkedések nem voltak összeegyeztethetők a belső piaccal. Olaszország először is határozottan állította, hogy a SO.G.A.S.-t nem bízta meg semmilyen általános gazdasági érdekű szolgáltatás (a továbbiakban: ÁGÉSZ) nyújtásával. Másodszor az olasz hatóságok megerősítették, hogy az intézkedések nem kapcsolódtak semmilyen konkrét repülőtéri befektetéshez; a Bizottság előzetesen azt állapította meg, hogy az intézkedések összeegyeztethetősége nem vizsgálható a repülőterek finanszírozására és a regionális repülőterekről közlekedő légitársaságoknak nyújtott indulási célú állami támogatásokra vonatkozó közösségi iránymutatások (a továbbiakban: 2005. évi légiközlekedési iránymutatások) (4) alapján. Harmadszor azon állításuk ellenére, hogy a SO.G.A.S. a nehéz helyzetben lévő vállalkozások megmentéséhez és szerkezetátalakításához nyújtott állami támogatásokról szóló iránymutatás (a továbbiakban: megmentési és szerkezetátalakítási iránymutatás) (5) értelmében vett nehéz helyzetben lévő vállalkozás, az olasz hatóságok azt is jelezték, hogy az intézkedés nem képezte szerkezetátalakítási terv részét, és nem is volt ilyen terv. Végül a Bizottság azon a véleményen volt, hogy az intézkedések nem egyeztethetők össze a 2007–2013 közötti időszakra vonatkozó nemzeti regionális támogatásokról szóló iránymutatással (a továbbiakban: regionális iránymutatás) (6), amely iránymutatás meghatározza az EUMSZ 107. cikke (3) bekezdésének a) és c) pontja alapján nyújtott támogatás értékelési keretét.
26689 Apen 26160 Bad Zwischenahn 26188 Edewecht 26655 Westerstede

Alsó-Szászország Ammerland járásának Apen, Bad Zwischenahn és Edewecht községében, valamint Westerstede városában: A járáshatár és az Edamer Straße metszéspontjából kiinduló, az Edamer Straßén, a Hauptstraßén, az Auf der Logén, a Zur Logén, a Lienenwegen, a Zur Tonkuhlén, a Burgfelder Straßén, a Wischenwegen, a Querensteder Straßén, a Langer Dammon, az An den Feldkämpenen, a Pollerwegen, az Ocholter Straßén, a Westerstede Straßén, a Steegenwegen, a Rostruper Straßén, a Rüschendammon, a Torsholter Hauptstraßén, a Südholter Straßén, a Westersteder Straßén, a Westerloyer Straßén, a Strohenen, az In der Logén, a Buernstraßén, az Am Dammon, a Moorwegen, a Plackenwegen, az Ihausener Straßén, az Eibenstraßén, az Eichenstraßén, a Klauhörner Straßén, az Am Kanalon, az Aper Straßén, a Stahlwerkstraßén, a Ginsterwegen, az Am Uhlenmeeren, a Grüner Wegen, a Südgeorgsfehner Straßén, a Schmuggelpaddon, a Wasserzug Bitsche, illetve a járáshatár mentén, a Hauptstraßén át, majd ismét a járáshatár mentén délkeleti irányban húzódó, a járáshatár és az Edamer Straße metszéspontjához visszatérő vonal által határolt terület. A megfigyelési körzet a körzet határát képező utak mindkét oldalán található baromfigazdaságokat magában foglalja.
(14)

A SAS jelenleg 50 %-ban az érintett államok tulajdonában van: 21,4 %-ban Svédország, 14,3 %-ban Dánia, 14,3 %-ban pedig Norvégia a tulajdonos. A SAS legnagyobb magánrészvényese a Knut and Alice Wallenberg's alapítvány (a továbbiakban: KAW, 7,6 %), a további részvényesek pedig 1,5 %-os vagy annál kisebb részesedéssel bírnak. 1. tábláza A SAS AB fő részvényesei 2012. március 31-én (7) Részvényes Összesen (%) A svéd kormány 21,4 A dán kormány 14,3 A norvég kormány 14,3 Knut and Alice Wallenberg's alapítvány 7,6 Försäkringsaktiebolaget, Avanza Pension 1,5 A.H Värdepapper AB 1,4 Unionen 1,4 Dán Nemzeti Bank 1,4 Robur Försäkring 0,9 Ponderus Försäkring 0,8 Andra AP-fonden 0,5 Tredje AP-fonden 0,5 SSB+TC Ledning Omnibus FD No OM79 0,5 Nordnet Pensionsförsäkring AB 0,4 Swedbank Robur Sverigefond 0,4 Swedbank Robur Sverigefond Mega 0,3 JPM Chase NA 0,3 AMF Aktiefond Småbolag 0,3 JP Morgan Bank 0,3 KPA Pensionsförsäkring AB 0,2 Nomura International 0,2